《示子孙》
明代·萧显

寻常拂拭旧琴星，心赏音谐手未停。郭外探春花欲发，庭前欺雪竹还青。

风回海钓机心息，月上山窗尘梦醒。晓起教儿读周易，客来休问太玄经。

作者简介：（1431—1506）山海卫人。字文明，号履庵，更号海钓。成化八年进士，擢兵科给事中，累官福建按察佥事。以正直称，为诗清简有思致，书尤沉著顿挫，自成一家。有《海钓遗风》等。